NYT: Tramp ma'muriyati qabul qilinuvchi qochqinlar sonini kamaytirish niyatida

AQSh prezidenti Donald Trampning ma'muriyati qabul qilinuvchi qochqinlar sonini kamaytirishni rejalashtirmoqda, deb xabar berdi The New York Times o‘z manbasiga asosan.
Xabar qilinishicha, Tramp lavozimni egallaganida 2017-moliyaviy yil uchun qochqinlarni qabul qilish bo‘yicha 50 ming kishilik kvotani tasdiqlagan.
Nashr ma'lumotiga ko‘ra, prezidentning siyosiy ishlar bo‘yicha maslahatchisi Stiven Miller ham kvotani qisqartirish fikrida. U 15 ming kishini qabul qilishni taklif qilgan.
Avvalroq AQSh oliy sudi Trampning immigratsiya farmoniga cheklovni vaqtinchalik bekor qilgandi.